LISA LISTER

ÖNMAGAD FORRÁSA

BÍZZ AZ ÖSZTÖNEIDBEN,
ÉLESZD FEL A VARÁZSERŐD

ÉDESVÍZ KIADÓ
BUDAPEST

A fordítás az alábbi kiadás alapján készült:

Lisa Lister / Self Source-ery

Originally published by Hay House Inc., USA, 2022

A Hay House-rádió a www.hayhouseradio.com internetes oldalon érhető el.

Fordító

Csengeriné Erdő Orsolya

Szerkesztő

Kósa Éva

Olvasószerkesztő:

Bartus Csilla

Copyright © Lisa Lister 2022

Hungarian translation © Csengeriné Erdő Orsolya, 2023

Hungarian edition © Édesvíz Kiadó Kft., 2023

Cover design © Édesvíz Kiadó Kft., 2023

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

A borítót készítette: Goart Design Bt.

Elektronikus formátum
Békyné Kiss Adrien

EPUB ISBN 978-963-507-381-8

MOBI ISBN 978-963-507-382-5

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Tartalomjegyzék

Felvezetés

Mi az az Ön-forrás?

A könyvről

Megnyitó szertartás – Ellágyulás, hogy befogadóbb légy

I. RÉSZ: TÉRJ MAGADHOZ

A háttérben

Hallom a hívását

A testedben

Bejárni a labirintust

Az anyaszerető igazi természetünk

II. RÉSZ: BÍZZ AZ ÖSZTÖNEIDBEN

Vigyél el a templomba

Ismerd meg a pythonesst

Mindentlátás

Forráserő

A kígyó és a pókharapás

Jótékony gyász

Az elengedés

Itt sárkányok hevernek

Tereprendezés

Ismerd meg a határaidat

III. RÉSZ: EMLÉKEZZ A VARÁZSLATODRA

A rejtélyeid úrnője

Ismerd meg a ciklikus önmagadat

A NŐKÉP nyomon követése és feltérképezése

A Vénusz-örvény

Ismerd meg az áramlásodat

Hogyan tovább?

Zárószertartás – Foglald el a trónodat

Köszönetnyilvánítás

A szerzőről

Felvezetés

Miközben olvasod és megtapasztalod azokat a dolgokat, amiket ezeken az oldalakon megosztok veled, talán elkezded érezni a levegőben az alkotás illatát – rózsaolaj, kerti szalmavirág, bergamott, fahéj és ylang-ylang: ez az az illóolaj-keverék, amiből írás előtt mindig szeretettel cseppentek a csuklómra.

Lehet, hogy késztetést érzel arra, hogy megtudd, Vénusz és Lilith hol vannak a születési horoszkópodban (Az Ön-forrás az én 18 hónapos Vénusz-ciklusom alatt íródott; nos, én egy Lilith vagyok az Oroszlánban, így az egész könyvet átjárja az NLE – Nagy Lilith Energia).

Lehet, hogy megkívánod a rózsával átitatott tejcsokoládét (sok tábla ilyen csokoládét faltam fel és szopogattam el, miközben a szavakat szőttem, és jó esély van rá, hogy itt-ott csokifoltokat hagytam magam után. Bocsánat érte).

Lehet, hogy szükséget, vágyat, késztetést fogsz arra érezni, hogy kézzel kimarkolj egy adag gránátalmamagot egy tálból, és a „gránátalmalé mélyvörösével” bekend a szádat (igen, a gránátalma gazdag a szimbolikában, és ráadásul még az íze is finom).

Lehet, hogy késztetést fogsz érezni (és erősen javasolnám is neked), hogy főzz egy adag álomsegítő feketeüröm-teát, és a kedvenc óriási bögrédből kortyolgasd el. (Igen, ezt az egész könyvet átitatja a fekete üröm gyógyító ereje és varázslata, ami varázsital mindenki számára ezekben az időkben.) Éppen ezért, miközben olvasod, lehet – nem, inkább garantálom –, hogy megtapasztalod azt, amit én „köztes térnek” nevezek. Álomszerű, ismeretlen, és a tudatküszöb határát súrolja.

Tudod, amikor írok, akkor riffelek. Közvetlenül a forrásból, egyenesen a medencémből – a saját alkotásom bugyborékoló üstjéből –, piros tollal, rózsaszín Moleskin jegyzetfüzetekbe. Ezt követően a könyv írása inkább abból áll, hogy hagyom, hogy a riffek gyógyhatása és varázslata átjárjon, és erőlködés nélkül igyekszem megtalálni a mintákat. Igyekszem értelmet adni a mondanivalómnak – mi, emberek, imádunk értelmet adni a dolgoknak –, hogy emészthető és valamilyen módon hasznos legyen azok számára, akik olvassák.

Ez a folyamat azonban csapdába ejtheti azt, amiben sokan közülünk – különösen a nők – átkozottul jók vagyunk, és ami nem más, mint a riffelés, a beszéd és az alkotás egy spirális, kezdet és vég, valamint „ismert” struktúra nélküli, liminális, labirintusban kóborló formája. Hagyni, hogy a szavak, a riffek, az érzések és az izgalmak éljenek és lélegezzenek, és rajtunk keresztül megtapasztalhatóak legyenek – ömlenek, sokszor áradnak zűrzavarosan az oldalra, és ritkán – már ha egyáltalán – értelmesek a gondolkodó elme számára. (Ez szerintem azért van, mert az Ősanya bölcsessége nem arra való, hogy intellektualizáljuk.)

Tehát ebben a könyvben nem próbálom „megragadni” ezeket a piros tollal lefirkált jegyzeteket, és nem próbálom egy bizonyos „struktúrába” szorítani őket, miközben alakot és formát adok nekik. Ehelyett, mint előttem a nagymamám és az anyukám, én is „szőni” fogok. (Mindketten csodálatosan kötöttek és szőttek gyapjúfonalból. És én? Nekem sajnos ez nem megy, de én azzal próbálom továbbvinni a képességeiket, hogy összeszedegetem a szálakat, és szavakból próbálok szövegszöveteket szőni.)

Összeszőni a saját személyes mítoszomat azoknak a nőknek – valóságosoknak és archetipikusoknak egyaránt – a mítoszával, akik már elmentek, és akik még ezután jönnek. Az egymásba fonódó történeteket istennőkről, gyógynövényekről, állatmágiáról, szinkronicitásokról, le- és felmenő ágakról; a sötétségről és a fényről; az érzelmek és érzések óceáni hullámairól, a ciklusokban rejlő ciklusokról és a köztes idők iránti végtelen vonzalmamról: a kelta évkerék keresztnegyednapjai, a menstruációs ciklusom napjai, amikor egyik fázisból a másikba lépek; és azon köztes idők iránt, amikor mindannyiunknak meg kell tanulni nem tudni.

Azt akarom, hogy MINDENKINEK legyen elég helye ahhoz, hogy éljen és lélegezzen, és kibontakozzon HOSSZÚ idővel azután is, hogy ezt a könyvet elolvasta, hogy minden alkalommal, amikor visszatérsz ezekre az oldalakra, mindig kapj valami újat, valami mélyebbet. Tehát az én kérésem/biztatásom/hívásom a számodra a következő: Ismerd fel és mondj le minden mechanikus/patriarchális beléd nevelt elvről és programról, ami egy könyv olvasásakor felmerülhet benned, amikor csak azért olvasol, hogy információt nyerj belőle, és azt várod, hogy az a könyv „teljesen logikus” legyen – vagyis egy olyan „kész termék” , ami „megmondja” neked, hogy mit kell tenned.

Ehelyett képes vagy arra, hogy elengedd magad, és ellágyulj a nyitottság gondolatára?

Nyitottnak lenni az új befogadására.

Nyitottnak pontosan arra, amire szükséged van.

Mindent, ami ahhoz kell, hogy észhez térj, bízz az ösztöneidben, és emlékezz.

Emlékezni a varázslatodra.

Emlékezni arra, hogy te magad vagy a varázslat.

Megtapasztalni, hallani, szagolni, látni, érezni és tanújának lenni annak, ahogy az ezeken az oldalakon keresztül szőtt, suttogott, énekelt és dobolt szavak és a varázslat érzéseket ébresztenek benned.

Milyen varázslat és gyógyír akarja, hogy rajtad KERESZTÜL emlékezzenek rá?

Vad időket élünk.
Szerencsére te is ilyen vagy.

Mi az az Ön-forrás?

A mostani idők káoszában kaptam a felhívást, hogy megalkossam és megosszam ezt a könyvet, mert a káosz a teremtés anyja. Azonban mi egész pontosan az Ön-forrás?

Rendkívül egyszerű, és MÉGIS összetett. Igen, mivel a női léthez hasonlóan – és ez a könyv határozottan a női varázslat birodalmába sorolható (mert most nagyobb szükségünk van rá, mint valaha) – az Ön-forrás paradox, hiszen NINCS mit tanulni, de MINDENRE emlékezni kell. Az egész archetipikus, mitikus és ősi. ÉS valós idejű, párhuzamos, jelen- és jövőbeli. Minden egyszerre.

Önszeretet

Csak hogy elkerüljük a szemforgatást, amit az „önszeretet” kifejezés gyakran kivált belőlünk, nevezzük inkább úgy, hogy ez a testeddel való mély és finom kapcsolatod.

A legmélyebb együttérzéssel önmagad, a tested és a tapasztalataid iránt, visszatérsz és ráhangolódsz az igazi és valódi természetedre.

Felismered és elfogadod az igényeidet, szükségleteidet és vágyaidat ARRÓL a helyről.

A tested bölcsességén és intelligenciáján keresztül szégyen, bűntudat vagy feszengés nélkül, elszántan vállalod a felelősséget az igényeid, kívánságaid és vágyaid kielégítéséért.

Felszabadulás

Az Ön-forrás felszabadít az állandó keresés és erőlködés alól – az „és most hogyan tovább?" a félelem okozta kiborulás és a beléd nevelt „jónak kell lenned” meggyőződés alól –, és lehetővé teszi, hogy egy rugalmas és átlátható tárolót hozz létre, amelyben te állítod fel a határokat, te választod meg, miben hiszel, és mihez igazodsz, ahol feltöltődhetsz, kényeztetheted magad, gondozhatod az energetikádat és felidézheted a saját varázslatodat. Azt a mágneses varázslatot és bölcsességet, ami a sejtjeid mélyén benned él, és várja, hogy rajtad keresztül és neked megmutatkozzon.

Varázslat – a TE varázslatod

Az Ön-forrás a benned rejlő női varázslat hatására ébred fel, és a jelenléted erejével, a kreatív erőddel, a tested ciklikus és ritmikus intelligenciájával, a Földdel és a kozmosszal együtt munkálkodik a teremtésen, regenerálódáson, a bizalmon, a fejlődésen és a gyógyuláson.

Ez nem egy képlet, ez egy frekvencia. A TE egyedi FREKVENCIÁD.

MEGJEGYZÉS: Nem azért vagyok itt, hogy megtanítsalak bármelyikre ezek közül. Az én célom mindig az, hogy egyszerűen megosszam veled a tudásomat, és segítsem a TE visszaemlékezésedet.

Teljesen add át magad

Amióta megírtam a Witch [Boszorkány] című könyvemet (a könyvet, amelyben először beszéltem úgy a Boszorkányról, mint egy ősi, energetikai erőről), és ahogyan az mindig történik, ha valaki minden dolog mítoszában és rejtélyében él, sikerült felvennem a kapcsolatot Vele, a forrással.

És egy dolog, amiről biztosan TUDOM, hogy igaz, hogy ha egy Boszorkány című könyvben megüzened a forrásnak, hogy „mutatkozzunk meg”, akkor biztos lehetsz benne, hogy Ő minden szükséges eszközzel, a leghevesebb szeretettel biztosítani fogja, hogy tényleg megmutasd magad. Azt, hogy a sötétben, káoszban, az ismeretlenben találd magadat, és olyan részeiddel találkozz, amelyek… nos, nagyon nem tetszenek. (Vagy amiket korábban nagyon elszántan próbáltál figyelmen kívül hagyni.)

Régi történetek és belénk rögzült hiedelmek, amelyeket a pszichénk mélyén tárolunk – az összes tévhit a testünkről, a menstruációs vérről és arról, akik vagyunk. A jókislány-varázslat. És a félelmek – ó, istennőm, a félelmek! A félelem attól, hogy túl nagy figyelmet vonunk magunkra, vagy túl nagy teret foglalunk el; a félelem attól, hogy magunkra maradunk, mert túl fényesen ragyogunk; a félelem a „büntetéstől”, ha merjük megtapasztalni az élvezetet, a vágyat és az érzékiséget.

Bizony, amikor azt mondod, amit én mondtam, hogy „boszorkányként mi a saját erőforrásunkból táplálkozunk, rituálékat találunk ki és ünnepeljük a testünket, hogy amikor mások időt töltenek velünk, és megtapasztalják a teljességünket, ők is emlékezzenek önmagukra”, akkor átkozottul biztos lehetsz benne, hogy Ő támogatni fog téged / rugdosni fog / kipréseli belőled, hogy pontosan ezt tedd.

Előbb azonban meg kell adnod magad. Meg kell adnod magad mindennek – a fájdalomnak, a traumának, az arról szóló történeteknek, hogy ki vagy, amelyek nem igazak, és soha nem is lesznek azok. És mint a kígyó minden hírhedt és erős nőről szóló mesében (nos, amelyeket én olvasok és aztán elmesélek), te is vedleni fogsz. Merészen. És folyamatosan. Amíg végül már csak a csontjaid maradnak.

Csontig

Hallottad már azt a kifejezést, hogy „a csontjaimban érzem”? A nagymamám mondogatta mindig ezt, és senki nem vitatkozott vele, mert ő TÉNYLEG érezte – mindent – a csontjaiban. A nagymamám, akivel már találkozhattál más könyveim történeteiben, az én saját La Lobám volt (az amerikai pueblo indiánok mitikus asszonya) – a „boszorkány”, aki a társadalom peremén élt, és a halottak csontjait gyűjtötte.

La Loba énekelt a csontoknak, és miközben énekelt, a csontok elkezdtek összeolvadni. Hús és szőr nőtt rájuk, amiből végül egy farkas lett, ami bevette magát a vadonba. Az én nagymamám azonban állati csontokat gyűjtött, amikből húslevest főzött – olyan húslevest, ami mintha egész gyermekkorom alatt ott rotyogott volna a tűzhelyen. (Valószínűleg így is volt.) Ír népdalokat énekelt, miközben a levest kevergette, így biztosítva, hogy amit eszünk, azt átjárja a jó szándék. (Én magam is így teszek, amikor magamnak és másoknak ételt készítek.)

A jó hír, hogy amikor átadjuk magunkat annak, amit tudni vélünk – amikor egyenként elhullajtjuk magunkról a rétegeket, egészen a csontjainkig, a csontvelőig, ahol a vér képződik – akkor vagyunk önmagunk legmélyebb, legrezonánsabb részében. Itt tudjuk megtalálni és betájolni (még a sötétben is – különösen a sötétben) és itt tudjuk szándékosan visszaénekelni (és táncolni és dobolni) a vadságunkat. A vad, ősi, ösztönös, minden-alatt-rejtőző, igazi és őszinte, anyaszerető természetünket. A forrásból eredő boszorkányságunkat.

Ide kerülünk a Földre; a testünkbe, a Földanyába. A csontjaink rezonálnak rá, és belegyökerezünk ebbe a térbe és időbe. Az „itt és most”-ba. Jelen vagyunk a jelenlétünkben.

És amikor a csontjaink mélyéig kapcsolódunk a Föld sötét, gazdag, termékeny talajához? Akkortól kezdve van képességünk. Nyúúúlékony képességünk, hogy a testünkön keresztül kapcsolatban maradjunk a Földanya mágneses őserejével, és hagyjuk, hogy a testünk – pontosabban a medenceüregünk, ami a testünk központja – egy edény, egy szent tartály legyen, ami megnyílik egyszerre minden létező hatalmassága előtt.

Igen, képes vagy emlékezni arra, hogy…

Egy dicsőséges ciklikus, ritmikus, ősi, ösztönös, mágneses, önérzékelő lény vagy, aki Földként a testén keresztül kapcsolódik a Földhöz.

Isteniként kapcsolódsz az istenihez a testeden keresztül.

A kozmoszként kapcsolódsz a kozmoszhoz a testeden keresztül.

Emlékszel az Anyára. A Nagy Anyára. Tudod, hogy az Ősanya több milliárd évnyi bölcsességéhez és tudásához van hozzáférésed a testedben.

Szenvedélyes szeretettel, lassan visszaénekeled a vadságodat, feltárod a valóságot, és újra emlékszel a varázslatodra.

A képességet te teremted

A képességedet az átváltoztatásra és az anyagcserére, az újrakalibrálásra és a regenerálódásra.

A képességedet, hogy elismerd, önmagad szabályozd az idegrendszeredet, és bízz benne. És a képességedet, hogy igazán jól érezd magad a TESTEDBEN.

A képességedet, hogy betájold és érzékeld a mélyebb, valódi szükségleteidet. Hogy mindent érzékelj. Hogy kiszagolj, nyomon kövess, feltérképezz, megízlelj, megérezz, meghallj, megláss és megtapasztalj MINDENT. (Kimondottat és kimondatlant. Láthatót és láthatatlant.)

A képességedet, hogy szenvedélyesen felelősséget vállalj magadért, hogy különbséget tegyél, és ennek megfelelően cselekedj.

A képességedet a választásra. (És arra, hogy meggondold magad.)

A képességedet, hogy megtapasztald az élvezetet és az örömöt.

A képességedet, hogy a saját tudásod és életerőd forrása légy.

Légy te a Boszorkány

Nézd, ez az „Ön-forrás-folyamat” tud nagyon durva lenni. ÉS egyúttal őrülten csodálatos is. Ez történik, amikor megéljük a lehetőségeink teljességét. Ez a lehető leghatékonyabb varázsszer: a folyamatosan kibontakozó paradoxonok, amelyek megszabadítanak a gyakran görcsös késztetéstől, hogy MINDENT KÉZBEN TARTSUNK. Annak szüksége alól, hogy „biztosak” legyünk mindenben, és „igazunk” legyen.

Hogy a legtüzesebb együttérzéssel képesek legyünk visszaszerezni Lilithet. Visszakövetelni Mária Magdolnát. Időben és térben visszaszerezni MINDEN nőt, akit száműztek, elégettek, vízbe fojtottak, megrágalmaztak, megszégyenítettek, őrültnek vagy hisztérikusnak bélyegeztek, és megbüntettek azért, akik voltak, és amit tudtak.

Hogy képesek legyünk hatalommal, erővel, megbecsüléssel visszatérni.

MINDENT hazahozni. Nekik, nekünk, a testünknek. A Földnek.

Hogy képesek legyünk teljes mértékben megtestesíteni az archetipikus, mitikus ÉS nagyon is valóságos Boszorkányt:

ŐT, aki varázslatos ÉS veszélyes, és NEM fél a sötéttől.

ŐT, aki bízik önmagában, a belső megérzésében, csontig ható bölcsességében.

ŐT, aki gondozza, kényezteti, eltartja és szabályozza önmagát.

ŐT, aki tiszteletben tartja és kielégíti saját éhségét, szükségleteit, igényeit és vágyait mindenféle önvád, szégyen és ítélkezés nélkül.

ŐT, aki varázsol és orvosságot készít. Lehet, hogy varázsital formájában, de ez kétségtelenül a MINDEN dolgot a testen keresztül elemi és alkímiai módon metabolizáló fajta varázsital.

ŐT, aki képes egyszerre többféle lehetőségnek, tapasztalatnak és eredménynek teret adni, miközben próbálunk tájékozódni, felszabadítunk, teremtünk és virágzunk ezen a bolygón. MINDEZT EGYSZERRE.

Ha a Boszorkány volt a felszólítás, akkor ez most a reakció.

Ez a sejtek mélyéig ható táplálék és regenerálódás azok számára, akik a Boszorkány útjára lépnek.

Ez egy képesség metabolizálni, alkímizálni és gyászolni mindannak a halálát, Ami Ezelőtt Volt, és az istenivel összehangolt társteremtőjévé válni mindannak, Ami Ezután Következik.

Ez egy teljes és mély ráhangolódás és egységesülés.

Ez varázslatos és valóságos. (Azért, mert a varázslat valóságos.)

Ez női művészet. Ez egy tánc az istenivel.

Ez egy kicsit tudományos (ha akarod, hogy az legyen) és egy teljes mértékben átélt és átérzett élmény.

Ez a jelen idő traumájának és/vagy programozott fájdalmának a felismerése.

És egy egyre erősödő felismerés, hogy amikor egész lényként teljes mértékben a bőrünkben élünk, akkor megvan az erő, a bölcsesség és a közvetítő eszköz a testünkben – Anyához, vagyis az ősi erőnkhöz való visszatérésünk révén; az ő tudásának ciklikus térképéhez való újracsatlakozás révén; a természethez és a mi saját valódi természetünkhöz való visszatérésünk révén (mint furfangos ember/alkimista/varázsló/boszorkány/bölcs) –, hogy egyszerre magunkhoz engedjük ennek az életélménynek az örömét és fájdalmát, és megteremtsünk egy forrást (varázslat és gyógyír) magunknak, egymásnak és a közösségünknek, amire mindannyiunknak nagy szüksége van.

Az Ön-forrás te vagy, aki teljes mértékben a saját forrásából és a forrása által táplálkozik, teljesen jóllakottan az élet felé orientálódik (miközben bensőséges ismerőse a halál), követve saját rejtett értelmű bölcsességét – a belső látásodat és gnosztikus tudásodat –, és közben bízol a testedben és a saját ritmusod szerint való élet folyamatos kibontakozásában.

A könyvről

Ez a könyv egy főzőüst.

Egy tartály, ami a te és az én tapasztalataim között lebeg a térben. Azzal, hogy én írok, te pedig olvasol, varázsszert készítünk. Együtt.

Engedd, hogy amiket megosztok veled, azok felhívások, lehetőségek és alkalmak legyenek számodra, hogy érezd, felidézd és átéld mindazt, amit az Ön-forrás jelent NEKED. (Tudnod kell, hogy minden sor között elsuttogott, szeretettel és mágiával teli varázsigék lapulnak számodra. Ahhoz, hogy megkapd őket, tedd a szívedre a kezed olvasás közben.)

Az általam megosztott történetekben és érzésekben talán magadra ismersz. (De az is lehet, hogy nem.) Előfordulhat, hogy egy-egy mondat vagy egy bizonyos istennőre vagy fogalomra való utalás felkelti az érdeklődésedet. (Vagy talán nem.) És ez az én „idegenvezetői” szerepem – nem az, hogy megmondjam, mit és hogyan tegyél, hanem hogy találkozzak veled PONTOSAN ott, ahol vagy, és egy támogató légkört teremtsek (mert az ilyen az áldás) ahhoz, hogy felidézhesd magadban a TE varázslatodat.

Az egyik előnye annak, hogy én vagyok e szószövetnek a szülőanyja, hogy az általam megélt tapasztalatok szemüvegén keresztül szemlélem a dolgokat. Én egy olyan nő vagyok, aki folyamatosan többet szül a „valóságából”. Egy nő, aki ciklikusan él, egy nő, aki az Ön-forrásra megbízható, újra felidézett mágiaként tart igényt a testében.

Amikor az Isteni Forrásra hivatkozom, gyakran nevezem Nőnek. Sokat beszélek a méhről, a menstruációról és az orgazmusról. Főleg azért, mert nekem is vannak ilyenek (bár egy alkalommal egy fehér köpenyes orvos azzal fenyegetőzött, hogy „kikapja” a méhemet – pontosan ezt a kifejezést használta), és ezért szeretném kifejezni a tiszteletemet irántuk, és ünnepelni őket).

Nos, függetlenül attól, hogy te hová sorolod be magadat az emberi lét dicsőséges spektrumán – akár van méhed, akár nincs, akár menstruálsz, akár nem –, minden, amit megosztok ebben a könyvben, azt szeretettel ajánlom MINDENKINEK, aki szeretné elmélyíteni a kapcsolatát egy testet öltött, ciklikus, élő élménnyel.

A te tapasztalataid és az enyémek különbözni fognak egymástól, de amikor együtt emlékezünk a varázslatunkra, és megosztjuk egymással az élményeinket és történeteinket, akkor ezek ősi-jövőbeli frekvenciák szövevényévé lesznek, egy olyan új mítosszá, amiben MINDENKINEK hinnie kell, miközben új paradigmákat aktualizálunk a magunkról, az egymásról és a közösségünkről való gondoskodás terén.

Elmerülés

Mint minden könyvemet, az Ön-forrást is önálló műnek terveztem. Ugyanakkor egy mélyebb hátteret biztosít az összes többi könyvemhez, amelyek pedig az Ön-forrásban megosztott mágia és gyógyítás köré font pókhálót képezik.

Elolvashatod az Ön-forrást egy ültő helyedben, lassan, miközben a kedvenc italodat kortyolgatod, vagy használhatod orákulumként is – felteszel egy kérdést, majd találomra kinyitod a könyvet a bölcsességért. Te döntöd el, hogyan csinálod. Arra is bátorítanálak, hogy miután már egyszer elolvastad a könyvet, újra és újra térj vissza hozzá, mert, mint a legjobb burleszktáncosok – gondolj Immodesty Blaize-re és Perle Noire-ra (ők a kedvenceim) –, ő is incselkedik veled, és minden egyes olvasással egyre többet és többet tár fel előtted. Kacsintás.

A könyvet három varázscsomagba rendeztem (mivel a három bűvös szám):

I. rész: Térj magadhoz – Kiszabadulás a társadalmi bűbáj kötelékéből, hogy visszaszerezd a testedet, különösen a medenceüregedet, ami szent terület.

II. rész: Bízz az ösztöneidben – Önmagad ráhangolása és a bizalmad kiépítése a testedben rejlő bölcsesség iránt, hogy fejleszthesd a hozzá kapcsolódó mágneses forráserőt.

III. rész: Emlékezz a varázslatodra – Ciklikus és ritmikus térképek és varázsszerek, amelyek támogatnak téged mint Boszorkányt, hogy többé ne csak egyszerűen túlélj, hanem aktívan fejlődj és gyarapodj. (És virágozz a lehető legéltetőbb módon, a forrásból, a forrás által.)

Az egyes varázscsomagokban a következőket találod:

IN.YOUR.BODY.MENT® gyakorlatok

Szertartásmániás vagyok, ezért SZERETEM a rituálékat, de tudnod kell, hogy MINDEN rituálé, sőt minden gyakorlat, amit ebben a könyvben megosztok veled, egyszerűen csak egy meghívás.

Ezek az IN.YOUR.BODY.MENT® részei – ami a mozgás, a tánc, a légzésmunka és hanggyakorlatok egyedi és felszabadító keveréke, amelyet én alkottam és állítottam össze, hogy a természettel és a kozmosszal összhangban támogassam és tápláljam vele a mágiádat a tested ritmikus intelligenciáján keresztül.

Gondolj úgy ezekre a gyakorlatokra, mint kapcsolódási módokra, kijelölt pontokra, lehetőségekre a térben és időben, hogy érezd és érzékeld a forrást a TESTEDBEN, hogy lehorgonyozz abban, amit megtapasztaltál, átéltél, és hogy értékeld, tiszteld és tartsd szentnek azt a folyamatot, amelyben te is benne vagy.

Bármikor módosíthatod ezeket, hozzáadhatod a saját ízeidet, szavaidat és varázslatodat. (Ha olyasmit osztok meg, amiről úgy gondolom, hogy azon nem kellene változtatni – ilyen lehet egy mozdulat vagy egy légzésfajta, ami, ha helytelenül végzed, sérülést okozhat, vagy valami, amit a felmenőimtől örököltem, és különösen szentnek és sérthetetlennek tartom –, akkor mindenképpen szólok, rendben? Máskülönben nyugodtan változtass bármin, amin csak akarsz.)

Tippek naplóíráshoz

A naplóíráshoz való tippek a könyvben nem egyszerűen csak kérdések. Ha hagyod, pszichés ösztönzőként is működhetnek, lehetőséget biztosítva arra, hogy ki tudj térni magad elől, abbahagyd a „gondolkodást”, és helyette megérkezz a testedbe, és hagyd, hogy a szíved és a medenceüreged felfedezzen, kalandozzon, és próbálja kideríteni, hogy ki is vagy. Mert…

önmagad felfedezése = önismeret
önismeret = önerő

Női riffek

A női riffek rejtett értelmű és áhítatos szójátékok közvetlenül Tőle, melyek a jósnőtől erednek, és én osztom meg őket. Nagy szeretettel illesztettem be őket a könyv oldalaira, hogy támogassák az előrehaladásodat. Hagyd, hogy segítsenek mélyebbre merülni a bölcsességed és tudásod üstjébe.

Támogatás Boszorkányoknak

A nagymamám már egész fiatalkoromban elkezdte tanítgatni nekem a gyógynövények hatásait. A mirhaosztók (az ókorban azok a templomi papnők, aki kifejezetten a szent olajokkal és illatszerekkel dolgoztak) és Hildegard von Bingen (egy középkori misztikus és látnok, aki a növények mágiájával és gyógyhatásával foglalkozott) az ihletői és támogatói az én saját, gyógynövényekkel kapcsolatos tudásomnak, és segítségükkel kenőolajakat, tinktúrákat, teákat és gyógynövénykeverékeket varázsolok. Ezek közül megosztok néhányat veled is az Ön-forrásod támogatására.

MEGJEGYZÉS: Arra kérlek, hogy amikor gyógynövényekkel és illóolajokkal dolgozol, légy fokozottan felelősségteljes! SEMMIT, amit megosztok, ne használj és alkalmazz az orvosi javaslat helyettesítésére, illetve betegségek vagy súlyos egészségügyi problémák kezelésére. Ha várandós vagy, és/vagy allergiás, kérlek, kétszer is ellenőrizd, hogy milyen fajta gyógynövényekkel dolgozhatsz, és milyenekkel nem.

TE, aki saját forrásból táplálkozol

Ezek a falatnyi, szeretettel átitatott összefoglalók emlékeztetők, hogy az általam megosztott gyógymódok és mágiák hogyan támogatnak téged, a Boszorkányt.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

facebook / scridb / youtube / instagram

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen